PMIndiaData/PMIndiaSum huggingface dataset:
వియత్నాం పర్యటన సందర్భంగా ప్రధాన మంత్రి పత్రికా ప్రకటన (సెప్టెంబర్ 03, 2016)

శ్రేష్ఠుడైన ప్రధాన మంత్రి శ్రీ గుయెన్ శువాన్ ఫుక్, మీడియా ప్రతినిధులారా, శ్రేష్ఠుడా, మీరు నాకూ, నా ప్రతినిధి బృందానికీ ఇచ్చిన సాదర ఆహ్వానానికీ, ఆతిథ్యానికీ నా ధన్యవాదాలు. ఇవాళ ఉదయం నాకు శ్రీ హో చి మిన్ గృహాన్ని స్వయంగా దగ్గరుండి చూపించి, మీరు నా పట్ల ఎంతో ఆదరాన్ని కనబరచారు. 20వ శతాబ్దపు మహోన్నత నాయకులలో శ్రీ హో చి మిన్ ఒకరు. ఈ గొప్ప భాగ్యాన్ని నాకు కల్పించినందుకు మీకు ధన్యవాదాలు మహాశయా. నిన్న జాతీయ దినోత్సవాన్ని జరుపుకొన్న వియత్నాం ప్రజలకు కూడా అభినందనలు తెలియచేస్తున్నాను. మిత్రులారా, మన రెండు సమాజాల మధ్య 2000 సంవత్సరాల కు పైబడిన నాటి నుంచి అనుబంధం ఉన్నది. భౌద్దం భారత దేశం నుండి వియత్నాం లో ప్రవేశించడం, వియత్నాంలోని హిందూ చాం దేవాలయాల గురుతులు ఈ బంధానికి నిదర్శనంగా నిలుస్తున్నాయి. నా తరానికి చెందిన ప్రజల హృదయాలలో వియత్నాంకు ఒక విశిష్ట స్థానం ఉంది. వలస పాలన నుండి స్వాతంత్ర్యాన్ని సంపాదించడంలో వియత్నామీయులు చూపిన ధైర్య సాహసాలు గొప్ప ప్రేరణను కలిగించాయి. జాతీయ పునరేకీకరణలో మీరు సాధించిన విజయాలు, జాతి నిర్మాణంలో మీరు చూపించిన నిబద్ధత మీ ప్రజల దృఢమైన స్వభావాన్ని ప్రతిఫలిస్తున్నాయి. భారతదేశంలో మేము మీ ధృడ సంకల్పాన్ని కొనియాడాము, మీ విజయాన్ని ఆస్వాదించాము, మీ జాతి ప్రయాణం పొడవునా మీ వెన్నంటే ఉన్నాము. మిత్రులారా, ప్రధానమంత్రి శ్రీ ఫుక్‌తో నా సంభాషణ విస్తృతమైనది, ఫలవంతమైనది. ద్వైపాక్షిక, బహుళ పాక్షిక సహకారపు పూర్తి పరిధిని మేము చర్చించాము. మన ద్వైపాక్షిక ఒప్పందపు పరిధిని మరింత విస్తరించాలని, దానిని మరింత బలోపేతం చేయాలని మేము నిర్ణయించాము. ఈ ప్రాంతంలో రెండు ముఖ్యమైన దేశాలుగా, ఇద్దరికీ అవసరమైన ప్రాంతీయ, అంతర్జాతీయ అంశాలకు సంబంధించిన పొత్తులను మరింత ముందుకు తీసుకు వెళ్లవలసిన అవసరం ఉందని మేము భావించాము. కొత్తగా తలెత్తుతున్న ప్రాంతీయ సవాళ్ళకు స్పందించడంలో పరస్పర సహకారం అవసరమని కూడా మేము గుర్తించాము. మన వ్యూహాత్మక భాగస్వామ్యం స్థాయిని సమగ్ర వ్యూహాత్మక భాగస్వామ్యంగా పెంచడమనే చర్య భవిష్యత్ సహకారపు మార్గాన్ని, ఉద్దేశాన్ని సూచిస్తున్నది. ఈ చర్య మన ద్వైపాక్షిక సహకారానికి ఒక నూతన దిశను, గమనాన్ని, సారాన్ని అందిస్తుంది. మన ఉమ్మడి ప్రయత్నాలు ఈ ప్రాంతంలో సుస్థిరతను, భద్రతను, సంపదను పెంచడానికి దోహదం చేస్తాయి. మిత్రులారా, మన ప్రజలకు ఆర్థిక శ్రేయస్సును అందించాలనే మన ప్రయత్నాలకు తోడుగా వాటిని సంరక్షించే చర్యలు కూడా అవసరం అని మేము గుర్తించాము. అందువల్ల, మన ఉమ్మడి ప్రయోజనాలను మరింత ముందుకు తీసుకువెళ్లడానికి మన రక్షణ చర్యలను మరియు భద్రత చర్యలను మరింత పటిష్టం చేయాలని మేము అంగీకారానికి వచ్చాము. సముద్రంలో గస్తీ పడవల నిర్మాణానికి సంబంధించిన ఒప్పందంలో ఈ రోజు సంతకం చేయడం మన రక్షణ ఏర్పాట్లకు సంబంధించిన నిర్ధిష్ట చర్యలలో ఒకటి. మరింత లోతైన రక్షణ సహకారాన్ని సాకారం చేయడంలో భాగంగా వియత్నాంకు 500 మిలియన్‌ అమెరికన్ డాలర్లను కొత్త రక్షణ రేఖా రుణంగా అందిస్తున్నామని సంతోషంతో ప్రకటిస్తున్నాను. కొంతసేపటి క్రితం మేము సంతకం చేసిన విభిన్నమైన ఒప్పందాలు మన సహకారంలోని లోతును, వైవిధ్యాన్ని సూచిస్తాయి. మిత్రులారా, వియత్నాంలో అభివృద్ధి,ఆర్థిక వృద్ధి చాలా వేగంగా జరుగుతున్నాయి. వియత్నాం లక్ష్యాలలో :
చమురు మరియు గ్యాస్ రంగంలో భారతదేశం మరియు బెలారూస్ ల మధ్య ఎమ్ఒయు కు ఆమోదం తెలిపిన మంత్రివర్గం

చమురు మరియు గ్యాస్ రంగంలో భారతదేశం మరియు బెలారూస్ ల మధ్య అవగాహనపూర్వక ఒప్పంద పత్రానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎమ్ఒయుపై 2017 సెప్టెంబర్ 12న బెలారూస్ అధ్యక్షుడు భారతదేశ పర్యటనకు వచ్చిన సందర్భంలో సంతకాలు అయ్యాయి. ఈ ఎమ్ఒయు భారతదేశం మరియు బెలారూస్ ల మధ్య ద్వైపాక్షిక సంబంధాలను ప్రోత్సహించనుంది. ఉభయ దేశాల మధ్య చమురు మరియు గ్యాస్ రంగంలో ఆర్థిక సహకారాన్ని మరియు వాణిజ్య సహకారాన్ని పెంపొందించేందుకు ఉద్దేశించిన ఎమ్ ఒయు ఇది. ఈ ఎమ్ఒయు లో భాగంగా భారతదేశం లో అప్ స్ట్రీమ్ మరియు డౌన్ స్ట్రీమ్ కార్యకలాపాలు, సామర్థ్య నిర్మాణం, సాంకేతిక విజ్ఞాన బదిలీ, ఆయిల్ రికవరీని పెంచడం మరియు గుర్తించిన క్షేత్రాల యొక్క అభివృద్ధి వంటి రంగాలలో సహకారాన్ని నెలకొల్పే దిశగా ఇరు పక్షాలు కృషి చేస్తాయి. ఈ ఎమ్ఒయు, దీనిపైన సంతకాలైన నాటి నుండి మూడు సంవత్సరాల పాటు అమలులో ఉంటుంది.
కెనడా ప్రధాని కి మరియు  ప్ర‌ధాన‌ మంత్రి శ్రీ న‌రేంద్ర‌ మోదీ కి మ‌ధ్య టెలిఫోన్ ద్వారా జరిగిన సంభాష‌ణ‌

కెనడా ప్రధాని శ్రీ జస్టిన్ ట్రూడో తో ప్ర‌ధాన‌ మంత్రి శ్రీ న‌రేంద్ర‌ మోదీ ఈ రోజు న టెలిఫోన్‌ లో మాట్లాడారు. కోవిడ్-19 విశ్వమారి కి సంబంధించి ప్రపంచం లో ప్రస్తుతం నెలకొన్నటువంటి పరిస్థితి ని గురించి ఇద్దరు నేత లు చర్చించారు. ప్రపంచవ్యాప్తం గా సంఘీభావం, సమన్వయం, సరఫరా గొలుసుకట్టు యొక్క నిర్వహణ మరియు సహకార భరిత పరిశోధన కార్యకలాపాల కు ప్రాముఖ్యాన్ని ఇవ్వవలసివుంది అంటూ వారు వారి సమ్మతి ని వ్యక్తం చేశారు. కెనడా లో ఉంటున్న భారతీయ పౌరుల కు- ప్రత్యేకించి భారతీయ విద్యార్థుల కు- సహాయాన్ని మరియు తోడ్పాటు ను అందిస్తున్నందుకు గాను కెనడా ప్రధాని కి ప్ర‌ధాన‌ మంత్రి శ్రీ న‌రేంద్ర‌ మోదీ ధన్యవాదాలు పలికారు. భారతదేశం లో ఉంటున్న కెనడా పౌరుల కు భారత ప్రభుత్వం సాయపడుతున్నందుకు ప్రధాని శ్రీ ట్రూడో ప్రశంసలు కురిపించారు. భారతదేశపు ఔషధ నిర్మాణ రంగ సంబంధిత సామర్ద్యాల ను కెనడా తో సహా ప్రపంచం లోని పౌరుల కు అందుబాటు లో ఉంచడం కోసం భారత్ శాయశక్తుల సన్నద్ధం అయి ఉంటుంది అంటూ ప్ర‌ధాన‌ మంత్రి శ్రీ మోదీ హామీ ని ఇచ్చారు. విశ్వమారి ని ఎదిరించి పోరాడడం కోసం సాగుతున్న ప్రపంచవ్యాప్త కృషి కి- ప్రత్యేకించి కోవిడ్-19 కి చికిత్సపరమైనటువంటి పరిష్కారాల ను గాని లేదా ఒక టీకామందు ను గాని కనుగొనడానికి లక్షించిన సాంకేతిక విజ్ఞానం లోను, పరిశోధన లోను సహకారాని కి చొరవ తీసుకోవడం ద్వారా భారతదేశం మరియు కెనడా ల భాగస్వామ్యం సార్ధకమైన తోడ్పాటు ను అందజేయగలుగుతుంది అనే విషయం లో ఉభయ నేత లు వారి అంగీకారాన్ని వ్యక్తం చేశారు.
గోవులు మ‌రియు వాటి సంత‌తి  సంర‌క్ష‌ణ, ప‌రిర‌క్ష‌ణ మరియు అభివృద్ధి ల కోసం రాష్ట్రీయ కామ‌ధేను  ఆయోగ్ ను ఏర్పాటు చేసేందుకు ఆమోదం తెలిపిన మంత్రివ‌ర్గం

గోవులు మ‌రియు వాటి సంత‌తి సంర‌క్ష‌ణ, ప‌రిర‌క్ష‌ణ మరియు అభివృద్ధి లక్ష్యాల సాధన కోసం రాష్ట్రీయ కామ‌ధేను ఆయోగ్ ను ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌భావం: రాష్ట్రీయ కామ‌ధేను ఆయోగ్ ను ఏర్పాటు చేయ‌డం వ‌ల్ల దేశం లో ప‌శు సంత‌తి సంర‌క్ష‌ణ‌ కు, ప‌రిర‌క్ష‌ణ‌ కు మరియు పశుగణం అభివృద్ధి కి తోడ్పాటు ల‌భించ‌గ‌ల‌దు. అంతేకాకుండా ఇది దేశ‌వాళీ జాతుల సంర‌క్ష‌ణ కు మ‌రియు అభివృద్ధి కి దోహ‌దం చేయ‌గ‌ల‌దు. ప‌శుగ‌ణం అధిక వృద్ధి కి మార్గం సుగ‌మం కావ‌డం తో పాటు చిన్న రైతుల‌ కు, స‌న్న‌కారు రైతుల‌ కు, మ‌హిళ‌ల‌ కు కూడా ల‌బ్ది చేకూర‌గ‌ల‌దు. రాష్ట్రీయ కామ‌ధేను ఆయోగ్ కేంద్ర ప్ర‌భుత్వం లోను/రాష్ట్ర ప్ర‌భుత్వం లోను గోవుల పెంప‌కం, సేంద్రియ ఎరువులు, బ‌యోగ్యాస్ త‌దిత‌ర రంగాల లో ప‌రిశోధ‌న కు అంకిత‌మైన విభాగాలు లేదా సంస్థ లు, ప‌శువైద్య, జంతు విజ్ఞాన శాస్త్ర లేదా వ్య‌వ‌సాయ విశ్వ‌విద్యాల‌యాలు.. వీట‌న్నింటి తో స‌మ‌న్వ‌యాన్ని నెలకొల్పుకొంటూ ప‌నిచేస్తుంది. పూర్వ‌రంగం: గోవుల ను మ‌రియు వాటి సంత‌తి ని కాపాడ‌టం, పరిరక్షించ‌డం మ‌రియు వాటి సంఖ్య ను పెంచ‌డం కోసం రాష్ట్రీయ కామ‌ధేను ఆయోగ్ ను ఏర్పాటు చేయ‌డం వ‌ల్ల దేశం లో గోవుల ప‌రిర‌క్ష‌ణ దిశ‌ గా సాగుతున్న కార్య‌క్ర‌మాల కు ఒక దిశ ను, విధాన సంబంధ‌మైన‌టువంటి చ‌ట్రాన్ని స‌మ‌కూర్చ‌డం సాధ్య‌ప‌డ‌నుంది. అంతేకాక‌ గోవుల సంక్షేమాని కి సంబంధించిన చ‌ట్టాల ను స‌ముచిత రీతి లో అమలు చేసేందుకు కూడా రంగం సిద్ధ‌మ‌వుతుంది. 2019-20 కేంద్ర బ‌డ్జెటు లో చేసిన ప్ర‌క‌ట‌న కు అనుగుణం గా రాష్ట్రీయ కామ‌ధేను ఆయోగ్ ను స్థాపించడం జరుగుతోంది.
ఇఫ్ కో చైర్ మన్ సర్ దార్ బల్ వీందర్ సింహ్ నకయి గారి కన్నుమూతపట్ల సంతాపాన్ని వ్యక్తం చేసిన ప్రధాన మంత్రి

ఐఎఫ్ఎఫ్ సిఒ (‘ఇఫ్ కో’) చైర్ మన్ సర్ దార్ బల్ వీందర్ సింహ్ నకయి జీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘సర్ దార్ బల్ వీందర్ సింహ్ నకయి గారు వ్యవసాయ రంగం లోను, సహకార రంగం లోను ఒక ప్రముఖుని గా ఉండే వారు. రైతుల కు సాధికారిత ను కల్పించే దిశ లో మార్గదర్శక ప్రాయం అయినటువంటి తోడ్పాటుల ను ఆయన అందించారు. ఆయన మరణం దుఃఖదాయకం. ఆయన కుటుంబాని కి, ఆయన హితాభిలాషులకు ఇదే నా సంతాపం. ఆయన ఆత్మ కు శాంతి లభించు గాక’’ అని పేర్కొన్నారు.
బ్రెజిల్లో జరిగిన అధ్యక్ష ఎన్నికల లో గెలిచినందుకు శ్రీ లుయిజ్ ఇనాసియో లూలా డీ సిల్వా కుఅభినందనలు తెలిపిన ప్రధాన మంత్రి

బ్రెజిల్ లో జరిగిన అధ్యక్ష ఎన్నికల లో గెలిచినందుకు శ్రీ లుయిజ్ ఇనాసియో డీ సిల్వా కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి కార్యాలయం ఒక ట్వీట్ లో – ‘‘బ్రెజిల్ లో జరిగిన అధ్యక్ష ఎన్నికల లో గెలిచినందుకు @LulaOficial కు ఇవే అభినందన లు. మన ద్వైపాక్షిక సంబంధాల ను, అలాగే ప్రపంచ విషయాలలో మన సహకారాన్ని మరింత గా గాఢతరం చేసుకొనేందుకు మరియు విస్తృతపరచుకొనేందుకు ఉభయులం కలసి పనిచేయాలి అని నేను ఆశపడుతున్నాను: ప్రధాన మంత్రి’’ అని పేర్కొంది.
గణితశాస్త్ర జ్ఞుడు మరియు పద్మ శ్రీ పురస్కార గ్రహీత శ్రీ ఆర్.ఎల్. కశ్యప్ కన్నుమూత పట్ల సంతాపాన్ని తెలిపిన ప్రధాన మంత్రి

గణితశాస్త్ర జ్ఞుడు మరియు పద్మ శ్రీ పురస్కార గ్రహీత శ్రీ ఆర్.ఎల్. కశ్యప్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ ఆర్.ఎల్. కశ్యప్ గారు బహుముఖ వ్యక్తిత్వం కలిగినటువంటి వారే కాక శ్రేష్ఠ విద్వాంసుడు కూడాను. ఆయన కు గణితశాస్త్ర సంబంధి మరియు విజ్ఞ‌ానశాస్త్ర సంబంధి జ్ఞ‌ాన సంపద అనుగ్రహం గా ప్రాప్తించింది. ఆయన భారతదేశం యొక్క సాం స్కృతిక మూలాల ను చూసుకొని ఎంతగానో గర్వించేవారు. అంతేకాక శ్రీ ఆర్.ఎల్. కశ్యప్ స్వయం గా వైదిక అధ్యయనాల లో పేరెన్నికగన్నారు. ఆయన ఇక లేరని తెలిసి దు:ఖించాను. ఆయన కుటుంబాని కి ఇదే సంతాపం. ఓమ్ శాంతి.’’ అని పేర్కొన్నారు.
అంత‌రిక్షాన్ని శాంతియుత ప్ర‌యోజ‌నాల కోసం వినియోగించుకోవ‌డంలో స‌హ‌కరించుకోవడం కోసం భార‌త‌దేశం మ‌రియు ఓమాన్ ల మ‌ధ్య కుదిరిన అవ‌గాహ‌న పూర్వ‌క ఒప్పందానికి ఆమోదం తెలిపిన మంత్రివ‌ర్గం

అంత‌రిక్షాన్ని శాంతియుత ప్ర‌యోజ‌నాల కోసం వినియోగించుకోవ‌డంలో స‌హ‌క‌రించుకోవ‌డానికి గాను మ‌స్క‌ట్ లో 2018 ఫిబ్ర‌వ‌రి నెల‌లోసంత‌కాలైన ఒక అవ‌గాహ‌న పూర్వ‌క ఒప్పంద ప‌త్రాన్ని (ఎంఓయూ) గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం దృష్టికి తీసుకు వ‌చ్చారు. ఈ ఒప్పంద ప‌త్రం పై భార‌త‌దేశం ప‌క్షాన భార‌తీయ అంత‌రిక్ష ప‌రిశోధ‌న సంస్థ (ఐఎస్ఆర్ఒ) మ‌రియు ఓమాన్ ప‌క్షాన ర‌వాణా మ‌రియు కమ్యూనికేశన్ ల మంత్రిత్వ శాఖ లు సంత‌కాలు చేశాయి., వివ‌రాలు: • రోద‌సి విజ్ఞాన శాస్త్రం; భూమి యొక్క రిమోట్ సెన్సింగ్; ఉప‌గ్ర‌హ ఆధారిత మార్గ‌ద‌ర్శ‌నం; స్పేస్ సైన్స్‌ అండ్ ప్లానెటరీ ఎక్స్ ప్లొరేశన్; అంత‌రిక్ష నౌక, అంతరిక్ష వ్యవస్థలు మ‌రియు గ్రౌండ్ సిస్టమ్ ల యొక్క వినియోగం; ఇంకా అప్లికేశన్ ఆఫ్ స్పేస్ టెక్నాలజీ త‌దిత‌ర రంగాల‌లో స‌హ‌కారానికి మార్గాన్ని ఈ ఎమ్ఒయు సుగ‌మం చేస్తుంది. • డిఒఎస్‌/ఐఎస్ఆర్ఒ మ‌రియు ర‌వాణా, క‌మ్యూనికేశన్ మంత్రిత్వ శాఖ‌ (ఎం టి సి) ల‌కు చెందిన స‌భ్యుల‌తో ఒక సంయుక్త కార్యాచ‌ర‌ణ బృందాన్ని ఏర్పాటు చేసేందుకు ఈ ఎమ్ఒయు వీలు క‌ల్పిస్తుంది. ఈ బృందం ఎమ్ఒయు అమ‌లుకు ఒక కాల అవ‌ధిని నిర్దేశించ‌డంతో పాటు ఎమ్ఒయు ను అమ‌లు చేయడం కోసం తగిన మార్గాల‌ను సూచించడం తో సహా కార్యాచరణ ప్రణాళికను రూపొందిస్తుంది. • ఇది భూమి యొక్క రిమోట్ సెన్సింగ్ రంగంలో నూత‌న ప‌రిశోధ‌క కార్య‌క్ర‌మాల‌కు మరియు వినియోగ ఆస్కారాల‌కు; శాటిలైట్ నావిగేశన్ కు, అంతరిక్ష శాస్త్ర విజ్ఞానం మరియు రోదసి అన్వేషణ కు గ‌ల అవ‌కాశాల‌ను అన్వేషించే ప్రక్రియ కు ఉత్తేజాన్ని ఇస్తుంది. అమలు సంబంధ వ్యూహం మరియు లక్ష్యాలు: సంతకాలు జరిగిన ఈ ఎంఓయూ ఒక సంయుక్త కార్యాచరణ బృందం ఏర్పాటుకు దారితీస్తుంది. ఆ బృందం ఎంఓయూ యొక్క నిబంధనలను అమలుచేసే మార్గాలను కనుగొని, అందుకు ఒక కాలావధిని నిర్దేశించడం సహా కార్యాచరణ ప్రణాళికను తయారు చేస్తుంది. లాభాలు: • ఈ ఎంఓయూ అంత‌రిక్ష సంబంధ సాంకేతిక విజ్ఞానాన్ని మాన‌వాళి ప్ర‌యోజ‌నం కోసం వినియోగించ‌డంలో సంయుక్త చొర‌వ‌కు దారి తీస్తుంది. దీని ద్వారా దేశంలోని అన్ని వర్గాలు మరియు అన్ని ప్రాంతాలు లబ్ధిని పొందగలవు. ప్రభావం: ఈ ఎంఓయూ ద్వారా సల్తనత్ ఆఫ్ ఓమాన్ తో సహకారాన్ని పొందడం మానవ జాతి హితం కోసం అంత‌రిక్ష సంబంధ సాంకేతిక పరిజ్ఞానాలను వినియోగించే రంగంలో సంయుక్త కార్యక్రమాలను అమలుపరచడానికి బాటను పరుస్తుంది.
పారాలింపిక్స్ఆటల లో బాడ్ మింటన్ లో స్వర్ణ పతకాన్ని గెలిచినందుకు శ్రీ ప్రమోద్ భగత్ కు అభినందనలుతెలిపిన ప్రధాన మంత్రి

టోక్యో లో జ‌రుగుతున్న పారాలింపిక్స్ ఆట‌ల లో బాడ్ మింటన్ లో స్వర్ణ ప‌త‌కం గెలిచినందుకు శ్రీ ప్రమోద్ భగత్ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘శ్రీ ప్రమోద్ భగత్ యావత్తు దేశ ప్రజల హృద‌యాల ను గెలుచుకొన్నారు. ఆయన ఒక అసహాయ శూరుడు; ఆయన సఫలత లక్షల కొద్దీ మంది కి ప్రేరణ ను ఇస్తుంది. ఆయన అసాధారణమైనటువంటి హుషారు ను, దృఢ సంకల్పాన్ని చాటారు. బాడ్ మింటన్ లో బంగారు పతకాన్ని గెలిచినందుకు ఆయన కు అభినందనలు. ఆయన భావి ప్రయాసల లో చక్కగా రాణించాలి అని ఆకాంక్షిస్తున్నాను. @PramodBhagat83’’ అని ప్ర‌ధాన మంత్రి ఒక ట్వీట్ లో పేర్కొన్నారు.
2022 మార్చి 31 వరకు ఆత్మనిర్భర్ భారత్ రోజ్ గార్ యోజన పొడిగింపుకు కాబినెట్ ఆమోదం

ఆత్మ నిర్భర్ భారత్ రోజ్ గార్ యోజన కింద లబ్ధిదారులు నమోదు చేసుకోవటానికి మరో తొమ్మిది నెలలపాటు అదనపు సమయం ఇవ్వటానికి ఈ రోజు ప్రధాని శ్రీ నరేంద్ర మోదీ అధ్యక్షతన జరిగిన కేంద్ర కాబినెట్ సమావేశం ఆమోద ముద్ర వేసింది. దీనివలన ఈ రోజుతో పూర్తయ్యే ఈ పథకం ప్రయోజనం వచ్చే ఏడాది మార్చి 31 వరకు కొనసాగుతుంది. దీంతో గతంలో అంచనా వేసిన 58.5 లక్షల మందికి ఉపాధికి బదులు 71.8 లక్షలమందికి ఉపాధి లభిస్తుంది. 18.06.2021 నాటికి 21.42 లక్షలమంది లబ్ధిదారులకు 79,577 సంస్థల ద్వారా ఆత్మ నిర్భర్ భారత్ రోజ్ గార్ యోజన కింద రూ.902 కోట్ల మేరకు లబ్ధి చేకూరింది. ఇప్పుడు పొడిగించిన అదనపు కాలపరిమితితో సహా ఈ పథకం కింద 2022 మార్చి 31 వరకు రూ.22,098 కోట్లు ఖర్చవుతాయని అంచనా వేశారు. ఈ పథకాన్ని ఉద్యోగ భవిష్యనిధి సంస్థ ( ఇ పి ఎఫ్ వో) ద్వారా అమలు చేస్తున్నారు. దీనివలన వివిధ రంగాలలో ఉపాధి అవకాశాలు కల్పిస్తున్న యజమానుల మీద ఆర్థిక భారాన్ని కూడా తగ్గించినట్టవుతుంది. ఆ విధంగా వారు మరింత మందికి ఉపాధి కల్పించేలా ప్రోత్సగించినట్టవుతుంది. ఇపిఎఫ్ వో లో రిజిస్టర్ చేసుకున సంస్థలు కొత్తగా నియమించుకున్న ఉద్యోగుల జీతాలు నెలకు రూ. 15 వేల లోపు ఉంటే ఆత్మ నిర్భర్ భారత్ రోజ్ గార్ యోజన కింద లబ్ధిపొందుతాయి. అదే విధంగా 2020 మార్చి 1 నుంచి 2020 సెప్టెంబర్ 30 మధ్య కాలంలో ఉద్యోగం కోల్పోయినవారికి కూడా ప్రయోజనం కలుగుతుంది. ఆత్మ నిర్భర్ భారత్ రోజ్ గార్ యోజన కింద భారత ప్రభుత్వం ఇపిఎఫ్ వో లో నమోదైన సంస్థల సంఖ్య ఆధారంగా అటు యజమాని వాటా, ఇటు ఉద్యోగి వాటా కలిపి వేతనాల్లో 24% మొత్తాన్ని లేదా ఉద్యోగి వాటా అయిన 12% మాత్రమే ఈ ఖాతాలో జమచేస్తుంది. ఈ పథకం మార్గదర్శకాలను సవివరంగా చూదాలనుకుంటే కార్మిక, ఉపాధి, ఇపిఎఫ్ వో మంత్రిత్వశాఖ వెబ్ సైట్ లో చూడవచ్చు. ఆత్మనిర్భర్ భారత్ పాకేజ్ 3.0 లో భాగంగా ఆర్థికాభివిద్ధి లక్ష్యంగా, ఉపాధి కల్పనకోసం ఆత్మ నిర్భర్ భారత్ రోజ్ గార్ యోజన ను ప్రకటించారు. దీనివలన దేశం మీద కోవిడ్ ప్రభావాన్ని బాగా తగ్గించటం సాధ్యమవుతుంది. అల్పాదాయవర్గాలవారి కష్టాలను తగ్గిస్తూ ఉద్యోగాలిచ్చేవారిని తిరిగి వ్యాపారాలు ప్రారంభించేట్టు ప్రోత్సహిస్తుంది.
పిఎమ్ఎన్ఆర్ఎఫ్ కు రూ. 5 కోట్లు విరాళ‌మిచ్చిన యుపి ముఖ్య‌మంత్రి

ఉత్త‌ర ప్ర‌దేశ్ ముఖ్య‌మంత్రి శ్రీ యోగి ఆదిత్య‌నాథ్ ఈ రోజు న్యూ ఢిల్లీ లో ప్ర‌ధాన మంత్రి శ్రీ న‌రేంద్ర మోదీతో స‌మావేశ‌మ‌య్యారు. ఈ సంద‌ర్భంగా ఆయ‌న ల‌క్ష‌ద్వీప్ మ‌రియు ఇత‌ర రాష్ట్రాల‌లో తుఫాను బాధిత ప్ర‌జ‌ల స‌హాయార్థం వినియోగించేందుకు గాను ప్ర‌ధాన మంత్రి జాతీయ స‌హాయ నిధి (పిఎమ్ఎన్ఆర్ఎఫ్) కు ముఖ్య‌మంత్రి విప‌త్తు స‌హాయ నిధి (సిఎమ్‌డిఆర్ఎఫ్) నుండి రూ 5. కోట్ల విలువైన ఒక చెక్కును ప్ర‌ధాన మంత్రికి అంద‌జేశారు.
గోల్ఫ్క్రీడాకారిణి అదితి అశోక్ ను ఆమె కనబరచిన నైపుణ్యానికి, దృఢనిశ్చయానికి గానుప్రశంసించిన ప్రధాన మంత్రి

గోల్ఫ్ క్రీడాకారిణి అదితి అశోక్ ను ఆమె కనబరచిన నైపుణ్యానికి, దృఢ నిశ్చయానికి గాను ప్రధాన మంత్రి శ్రీ నరేంద్ర మోదీ ఆమె ను ప్రశంసించారు. ఒలింపిక్స్ లో ఆమె ఆటతీరు ఉత్తమంగా ఉందని ఆయన అన్నారు. ప్రధాన మంత్రి ఒక ట్వీట్ లో – ‘‘@aditigolf మీరు చాలా చక్కగా ఆడారు. మీరు #Tokyo2020 లో గొప్ప ప్రావీణ్యాన్ని, దృఢ సంకల్పాన్ని చాటిచెప్పారు. పతకం కొద్ది లో చేజారితే చేజారి ఉండవచ్చును; కానీ, మీరు భారతదేశం లో మరే వ్యక్తి కన్నా తీసిపోకుండా గొప్పది అయినటువంటి ఒక కార్యాన్ని చేసి చూపెట్టారు, అంతే కాదు అందరికి ఒక ఉదాహరణ గా కూడాను మీరు నిలచారు. మీ భావి ప్రయాసల కు గాను ఇవే శుభాకాంక్షలు.’’ అని పేర్కొన్నారు.
వారాణ‌సీ లో కొవిడ్ టీకామందు కార్య‌క్ర‌మం తాలూకు ల‌బ్ధిదారుల‌ తో, ఆ టీకామందు ను వేసే వారితో ఈ నెల 22న మాట్లాడ‌నున్న ప్ర‌ధాన మంత్రి

వారాణ‌సీ లో కొవిడ్ టీకాక‌ర‌ణ కార్య‌క్ర‌మం ల‌బ్ధిదారుల‌ తో, ఆ టీకామందు ను వేస్తున్న వారితో ప్ర‌ధాన మంత్రి శ్రీ నరేంద్ర మోదీ ఈ నెల 22న మ‌ధ్యాహ్నం 1.15 గంట‌ల‌కు వీడియో కాన్ఫ‌రెన్స్ మాధ్య‌మం ద్వారా మాట్లాడ‌నున్నారు. ఈ ముఖాముఖి కార్య‌క్ర‌మం లో పాలుపంచుకొనే వారు టీకామందు కార్య‌క్ర‌మం లో పాల్గొంటున్నందువ‌ల్ల వారికి క‌లిగిన ప్ర‌త్య‌క్ష అనుభ‌వాన్ని గురించి వివ‌రించ‌నున్నారు. ప్ర‌పంచం లోనే అతి పెద్దదైన స్థాయి లో చేప‌ట్టిన టీకామందు ను ఇప్పించే కార్య‌క్ర‌మం సాఫీ గా అమ‌లయ్యేట‌ట్లు చూడ‌టం కోసం ప్ర‌ధాన మంత్రి శాస్త్రవేత్త‌ల‌ తోను, రాజ‌కీయ నాయ‌కుల తోను, అధికారుల తోను, ఈ కార్య‌క్ర‌మం తో అనుబంధం కల ఇత‌ర వ‌ర్గాల‌ తోను అనేక సార్లు చేప‌ట్టిన సంభాష‌ణ‌లకు, చ‌ర్చ‌లకు తరువాయి గా తాజా ముఖాముఖి సమావేశం చోటు చేసుకోనుంది.
అవస్థాపన వ్యయాన్ని పెంచేందుకు బడ్జెట్ నుండి అదనపు నిధులను ఇచ్చేందుకు మంత్రివర్గం ఆమోదం

అవస్థాపన సంబంధిత వ్యయాన్ని పెంచేందుకు 2016-17 ఆర్థిక సంవత్సరంలో మొత్తం రూ. 31,300 కోట్ల నిధులను సమీకరించేందుకు మరియు ఎక్స్ ట్రా బడ్జెటరీ రిసోర్సెస్ (ఇ బి ఆర్) నుండి రూ. 16,300 కోట్ల అసలును, వడ్డీని భారత ప్రభుత్వం సర్వీస్ చేసేందుకు కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. రూ. 31,300 కోట్ల ఇ బి ఆర్ లో, పవర్ ఫైనాన్స్ కార్పొరేషన్ (పి ఎఫ్ సి), ఇండియన్ రెన్యూవబుల్ ఎనర్జీ డెవలప్ మెంట్ ఏజెన్సీ (ఐ ఆర్ ఇ డి ఎ), ఇన్ లాండ్ వాటర్ వేస్ అథారిటీ ఆఫ్ ఇండియా (ఐ డబ్ల్యు ఎ ఐ), నేషనల్ బ్యాంక్ ఫర్ అగ్రికల్చర్ అండ్ రూరల్ డెవలప్ మెంట్ (ఎన్ ఎ బి ఎ ఆర్ డి) లు సమీకరించే నిధులకు భారత ప్రభుత్వం ద్రవ్య సహాయం చేయాలని ప్రతిపాదించారు. దీని అర్థం, పి ఎఫ్ సి, ఐ ఆర్ ఇ డి ఎ, ఐ డబ్ల్యుఎ ఐ మరియు ఎన్ ఎ బి ఎ ఆర్ డి లు సేకరించే రూ. 16,300 కోట్ల ఇ బి ఆర్ కు సంబంధించి అసలును, వడ్డీని భారత ప్రభుత్వం ఆయా మంత్రిత్వ శాఖలు/విభాగాల అవసరాలను తీర్చేందుకు ఉద్దేశించిన బడ్జెట్ సర్దుబాట్ల ద్వారా తానే భరిస్తుంది అని. కీలకమైన మౌలిక సదుపాయాల కల్పనపై పెట్టే ఖర్చును పెంచడం కోసం ప్రభుత్వం చేస్తున్న కృషికి మరింత తోడ్పాటును అందించేందుకు, మరింత స్థిరమైన వృద్ధి కోసం చేసే వ్యయం తాలూకు రాబడి – మూలధనం మిశ్రణాన్ని మెరుగుపరచేందుకు ఉద్దేశించిన నిర్ణయమిది. పూర్వ రంగం: ఏ దేశంలోనైనా నిలకడైన వృద్ధిని నిర్ధారించే కీలకమైన కొలబద్దలలో అవస్థాపన వ్యయం ఒకటి. దీనిని కొలిచేందుకు మొత్తం వ్యయంలో మూలధన వ్యయం నిష్పత్తిని ఆధారంగా తీసుకుంటారు. ఈ పద్ధతికి అనుగుణంగానే 2016 – 17 బడ్జెట్ ఉపన్యాసంలో ఒక ప్రకటనను వెలువరించారు. ఆ ప్రకటన ప్రకారం.. ప్రభుత్వం 2016- 17 సంవత్సరంలో బాండ్ల రూపంలో ఎన్ హెచ్ ఎ ఐ, పి ఎఫ్ సి, ఆర్ ఇ సి, ఐ ఆర్ ఇ డి ఎ, ఎన్ ఎ బి ఎ ఆర్ డి మరియు ఇన్ లాండ్ వాటర్ అథారిటీ లు రూ. 31,300 కోట్ల వరకు నిధులను సమీకరించేందుకు ప్రభుత్వం అనుమతిని ఇస్తుంది.
రాష్ట్ర అవతరణ దినం నాడు గోవా ప్రజలకు అభినందనలు తెలిపిన ప్రధాన మంత్రి

గోవా రాష్ట్ర అవతరణ దినం నాడు గోవా ప్రజలకు ప్రధాన మంత్రి శ్రీ నరేంద్ర మోదీ అభినందనలు తెలిపారు. “గోవా రాష్ట్ర అవతరణ దినం సందర్భంగా గోవా ప్రజలకు ఇవే నా అభినందనలు. రానున్న సంవత్సరాలలో గోవా పురోగతి పథంలో పయనించాలని, సమృద్ధికి నిలయం కావాలని నేను ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
కుమర్‌ శిబిరంలో ఆచరణాత్మక విధుల్లో నియమితురాలైన తొలి మహిళా అధికారి కెప్టెన్‌ శివచౌహాన్‌కు ప్రధానమంత్రి అభినందన

ప్రపంచంలోనే అత్యంత ఎత్త‌యిన సియాచిన్ యుద్ధక్షేత్రంలోని కుమర్ శిబిరంలో ఆచరణాత్మక విధుల్లో నియమితురాలైన తొలి మహిళా అధికారిగా రికార్డులకెక్కిన కెప్టెన్ శివ చౌహాన్‌ను ప్రధానమంత్రి శ్రీ నరేంద్ర మోదీ అభినందించారు. ఫైర్ అండ్ ఫ్యూరీ శాపర్స్‌ దళానికి చెందిన ఆమె అత్యంత కఠిన శిక్షణ పొందిన అనంతరం ఈ గురుతర బాధ్యతల్లో నియమితులయ్యారు. ఈ మేరకు ఫైర్‌ అండ్‌ ఫ్యూరీ శాపర్స్‌ దళం ట్వీట్‌పై స్పందిస్తూ పంపిన సందేశంలో: “ఇది ప్రతి భారతీయుడికీ గర్వకారణం… భారత నారీశక్తి స్ఫూర్తిదాయక పురోగమనానికి నిలువెత్తు నిదర్శనం ఇదే” అని ప్రధామంత్రి అభివర్ణించారు.
ప్రధానమంత్రి మరియు నేపాల్ ప్రధానమంత్రి మధ్య టెలిఫోన్ సంభాషణ

ప్రధానమంత్రి శ్రీ నరేంద్రమోదీ ఈ రోజు నేపాల్ ప్రధానమంత్రి గౌరవనీయులు శ్రీ కే. పి. శర్మ ఓలి తో ఫోను లో మాట్లాడారు. ప్రస్తుతం నెలకొన్న కోవిడ్-19 సంక్షోభం గురించీ, దానివల్ల ఈ ప్రాంతంలోని రెండు దేశాల పౌరుల ఆరోగ్యం మరియు భద్రత కు ఎదురైన సవాళ్ల గురించీ ఇరువురు నాయకులు తమ అభిప్రాయాలను పంచుకున్నారు. ఈ మహమ్మారిని ఎదుర్కోడానికి తమ తమ దేశాల్లో చేపట్టిన చర్యలపై వారు చర్చించారు. ఈ సంక్షోభ సమయంలో ప్రధానమంత్రి ఓలి నాయకత్వంలో నేపాల్ ప్రభుత్వం అమలుచేస్తున్న చర్యలను భారత ప్రధానమంత్రి మోదీ ప్రశంసించారు. ఈ సవాలు ను ఎదుర్కోవడంలో నేపాల్ ప్రజల బలమైన సంకల్పాన్ని కూడా మోదీ అభినందించారు. సార్క్ దేశాల మధ్య ఈ మహమ్మారి పట్ల ప్రతిస్పందనను సమన్వయ పరచడంలో మోదీ చూపిన చొరవకు నేపాల్ ప్రధానమంత్రి ఓలి తిరిగి అభినందించారు. నేపాల్ కు భారతదేశం అందిస్తున్న ద్వైపాక్షిక సహకారానికి ఓలి తన కృతజ్ఞతలు తెలియజేశారు . విశ్వాప్తంగా నెలకొన్న ఈ మహమ్మారిని ఎదుర్కొనేందుకు నేపాల్ చేస్తున్న కృషికి భారతదేశం అన్ని రకాల మద్దతు, సహకారం అందిస్తుందని ప్రధానమంత్రి నరేంద్రమోదీ పునరుద్ఘాటించారు. కోవిడ్-19 వ్యాప్తి కారణంగా తలెత్తిన అన్ని సమస్యలను పరిష్కరించడానికి ఇరుదేశాలకు చెందిన నిపుణులు, అధికారులు నిరంతరం సమన్వయంతో తమ కృషి కొనసాగించాలని రెండు దేశాల నాయకులు అంగీకరించారు. సరిహద్దు అవతల నుండి నిత్యావసర వస్తువుల సరఫరాను ఇరు దేశాలు అనుమతించాలని కూడా వారు అంగీకరించారు. ప్రధానమంత్రి ఓలి మరియు నేపాల్ ప్రజలకు మంచి ఆరోగ్యం, శ్రేయస్సు కలగాలని ప్రధానమంత్రి నరేంద్రమోదీ శుభాకాంక్షలు తెలియజేశారు.
జిఎస్ఎటి-29 ఉప‌గ్ర‌హ వాహ‌క నౌక జిఎస్ఎల్‌వి ఎమ్‌కె III-డి2 ప్ర‌యోగం స‌ఫ‌లం కావ‌డం ప‌ట్ల ఐఎస్ఆర్ఒ (‘ఇస్రో’) శాస్త్రవేత్తల కు అభినంద‌న‌లు తెలిపిన ప్ర‌ధాన మంత్రి

జిఎస్ఎటి-29 ఉప‌గ్ర‌హ వాహ‌క నౌక జిఎస్ఎల్‌వి ఎంకె III-డి2 ప్ర‌యోగం స‌ఫ‌లం కావ‌డం ప‌ట్ల ఐఎస్ఆర్ఒ (‘ఇస్రో’) శాస్త్రవేత్తలను ప్ర‌ధాన మంత్రి శ్రీ న‌రేంద్ర మోదీ అభినందించారు. “జిఎస్ఎటి-29 ఉప‌గ్ర‌హాన్ని వాహ‌క నౌక జిఎస్ఎల్‌వి ఎంకె III-డి2 ద్వారా ప్ర‌యోగించడంలో విజ‌య‌ం సాధించిన మ‌న శాస్త్రవేత్త‌ల‌ కు ఇవే నా హృద‌య‌ పూర్వ‌క అభినంద‌న‌లు. ఈ రెండు విధాలైన సాఫ‌ల్యం తో అత్యంత భారీ ఉప‌గ్ర‌హాన్ని ఒక భార‌తీయ వాహ‌క నౌక ద్వారా క‌క్ష్య లోకి ప్ర‌వేశ పెట్ట‌డం లో ఒక నూత‌నమైన రికార్డు ను నెల‌కొల్ప‌డ‌ం జరిగింది. ఈ ఉప‌గ్ర‌హం క‌మ్యూనికేశ‌న్ సేవలను, ఇంట‌ర్ నెట్ సేవ‌ల ను మ‌న దేశం లోని సుదూర ప్రాంతాల కు సైతం అందించ‌గ‌లుగుతుంది” అని ప్ర‌ధాన మంత్రి త‌న సందేశం లో పేర్కొన్నారు.
ధర్మ చక్ర దినం సందర్భం లో ప్రధాన మంత్రి ప్రసంగం

ధర్మ చక్ర దినాన్ని పురస్కరించుకొని ఈ రోజు న ఏర్పాటు చేసిన ప్రారంభ కార్యక్రమం లో ప్రధాన మంత్రి శ్రీ నరేంద్ర మోదీ వీడియో మాధ్యమం ద్వారా ప్రసంగించారు. భారత ప్రభుత్వ సంస్కృతి మంత్రిత్వ శాఖ ఆధ్వర్యం లో 2020 వ సంవత్సరం జూలై 4 వ తేదీ న- ఆషాడ పూర్ణిమ ను- ధర్మ చక్ర దినోత్సవం గా ఇంటర్ నేశనల్ బుద్ధిస్ట్ కన్ ఫెడరేశన్ జరుపుతున్నది. గౌతమ్ బుద్ధుడు యుపి లోని వారాణసీ కి సమీపాన గల ఋషిపట్టణ (ఇప్పటి సారనాథ్) లోని డీర్ పార్క్ లో తన అయిదుగురు తపస్వి శిష్యుల కు ప్రథమ ఉపదేశాన్ని ఇచ్చింది ఈ రోజుననే. దీనికి గుర్తు గా ప్రపంచం అంతటా బౌద్ధ ధర్మాన్ని అనుసరించే వారు ఈ దినాన్ని ధర్మ చక్ర ప్రవత్తన్ లేదా ‘‘ధర్మ చక్రాని కి గతి ని ఇచ్చే’’ దినం రూపం లో వేడుక గా జరుపుతూ ఉంటారు. ప్రధాన మంత్రి ఈ సందర్భం లో- గురు పూర్ణిమ రూపం లో సైతం వ్యవహారం లో ఉన్నటువంటి ఆషాఢ పూర్ణిమ- తాలూకు శుభాకాంక్షల ను తెలిపారు; ఇంకా, భగవాన్ బుద్ధుని కి శ్రద్ధాంజలి ని కూడా అర్పించారు. మంగోలియా ప్రభుత్వాని కి మంగోలియా భాష లోని కంజూర్ ప్రతుల ను బహుమానం గా ఇస్తుండటం పట్ల ప్రధాన మంత్రి సంతోషాన్ని వ్యక్తం చేశారు. ప్రధాన మంత్రి భగవాన్ బుద్ధుని బోధల గురించి మరియు వారి ద్వారా చూపబడినటువంటి అష్టాంగ మార్గాన్ని గురించి ఉట్టంకిస్తూ ఇవి అనేక సమాజాల కు మరియు దేశాల కు శ్రేయో మార్గాన్ని దర్శింపచేస్తోందన్నారు. బౌద్ధ ధర్మ ప్రబోధాలు ప్రజల పట్ల, మహిళల పట్ల మరియు పేదల పట్ల గౌరవ భావంతో ఉండాలని, శాంతి ని, ఇంకా అహింస ను అవలంబించాలనే పాఠాల ను చదివింపచేస్తుందని, ఈ ప్రవచనాలు పృథ్వి రూపంలో ఉన్నటువంటి ఈ గ్రహం మీద సదా వికాసానికి ఆధారం గా ఉన్నాయని ఆయన అన్నారు. బుద్ధ భగవానుడు తన బోధల లో ఆశ గురించి, ఉద్దేశ్యం గురించి మాట్లాడారని, రెండిటి మధ్య బలమైన సంబంధం ఉందని ఆయన తెలుసుకొన్నారని ప్రధాన మంత్రి అన్నారు. 21 వ శతాబ్దాన్ని గురించి తాను ఏ విధం గా ఆశాజనకం గా ఉన్నదీ ఆయన చాటిచెప్పారు, మరి దేశ యువత నుండే ఈ అపేక్ష తనకు ఏర్పడిందని కూడా ఆయన అన్నారు. స్టార్ట్- అప్ లతో కూడినటువంటి అతి పెద్ద పర్యావరణ వ్యవస్థ లలో ఒక పర్యావరణ వ్యవస్థ ప్రస్తుతం భారతదేశం చేతి లో ఉన్నదని, ఈ వ్యవస్థ లో భాగమైన ప్రతిభాన్విత యువ మస్తిష్కాలు ప్రపంచం ఎదుర్కొంటున్న పలు సమస్యల కు పరిష్కారాల ను కనుగొంటున్నాయని ఆయన ప్రముఖం గా ప్రస్తావించారు. నేటి ప్రపంచం అసాధారణమైన సవాళ్లతో పోరాడుతోందని ప్రధాన మంత్రి అంటూ, వీటి కి చిరకాలిక పరిష్కారాలు భగవాన్ బుద్ధుని ఆదర్శాల నుండి లభించే అవకాశం ఉందని పేర్కొన్నారు. బౌద్ధ వారసత్వ స్థలాల తో ఎక్కువ మంది ని జతచేయవలసిన మరియు ఈ ప్రదేశాల కు సంధాన సౌకర్యాల ను పెంచవలసిన అవసరం ఉందని ఆయన అన్నారు. యుపి లోని కుశీనగర్ విమానాశ్రయాన్ని అంతర్జాతీయ విమానాశ్రయం గా ప్రకటించాలన్న ఇటీవలి కేంద్ర మంత్రిమండలి నిర్ణయాన్ని గురించి కూడా ప్రస్తావించారు. ఈ నిర్ణయం యాత్రికుల మరియు పర్యాటకుల ప్రయాణానికి మార్గాన్ని సుగమం చేయగలదని, అలాగే ఈ ప్రాంతం లో ఆర్థిక వ్యవస్థ ను కూడా అభివృద్ధిపరచగలదని ప్రధాన మంత్రి అన్నారు.
గత నెల “మన్-కీ-బాత్” ఆధారంగా రూపొందించిన ఒక చిన్న పుస్తకాన్ని పంచుకున్న – ప్రధానమంత్రి

గత నెల ప్రసారమైన "మన్-కీ-బాత్" సంచికలో చర్చించిన కొన్ని ఆసక్తికరమైన కథనాలతో రూపొందించిన ఒక చిన్న పుస్తకాన్ని ప్రధానమంత్రి శ్రీ నరేంద్ర మోదీ పంచుకున్నారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "వచ్చే వారం మన్–కీ–బాత్ కార్యక్రమం కోసం నాకు అనేక అంశాలు అందుతున్నాయి. యువకులు పెద్ద సంఖ్యలో తమ అభిప్రాయాలను పంచుకోవడం ఆనందంగా ఉంది. గత నెల ప్రసారమైన సంచిక లో చర్చించిన అంశాలపై ఆసక్తికరమైన కథనాలతో కూడిన ఒక చిన్న పుస్తకాన్ని ఇక్కడ చూడండి. http://davp.nic.in/ebook/mkbhin2022/index.html" అని పేర్కొన్నారు.
గడచిన 6 నెలల కాలం లో తీసుకొన్న పలు నిర్ణయాలు భారతదేశం లోని 130 కోట్ల మంది యొక్క జీవితాల కు సాధికారిత ను కల్పించాయి:  ప్రధాన మంత్రి

గత 6 మాసాల లో తీసుకొన్న అనేక నిర్ణయాలు 130 కోట్ల మంది భారతీయుల జీవితాల కు సాధికారిత ను కల్పించచాయని ప్రధాన మంత్రి శ్రీ నరేంద్ర మోదీ పేర్కొన్నారు. ‘స‌బ్‌ కా సాథ్, స‌బ్‌ కా వికాస్, స‌బ్‌ కా విశ్వాస్’ సూత్రం నుండి తాను ప్రేరణ ను పొందినట్లు ఆయన తెలిపారు. 130 కోట్ల మంది భారతీయుల ఆశీస్సుల తో ప్రభుత్వం భారతదేశాన్ని అభివృద్ధి పరచే దిశ గా కృషి చేయడాన్ని కొనసాగించిందని, అలాగే 130 కోట్ల మంది భారతీయుల జీవితాల లో సాధికారిత కల్పన కు రెట్టించిన ఉత్సాహం తో పని చేస్తోందని ఆయన అన్నారు. గత ఆరు నెలల కాలం లో ప్రభుత్వం అనేక నిర్ణయాలు తీసుకొందని, ఆ నిర్ణయాలు అభివృద్ధి ని వర్ధిల్లజేసి సామాజిక సాధికారిత ను శీఘ్రతరం చేశాయని, భారతదేశ ఏకత ను కూడా పెంపొందింపచేశాయని ఆయన అన్నారు. ‘‘రానున్న కాలం లో మరిన్ని ఎక్కువ కార్యాల ను చేయాలని మేము ఆకాంక్షిస్తున్నాము. తద్వారా మనం సమృద్ధమైనటువంటి మరియు ప్రగతిశీలమైనటువంటి ఒక ‘న్యూ ఇండియా’ను ఆవిష్కరించ గలుగుతాము’’ అని ఒక సందేశం లో ప్రధాన మంత్రి పేర్కొన్నారు